pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ. ย้ำประชาชนเว้นระยะห่างทางสังคม “การ์ดอย่าตก ยกให้สูง เป็นนิสัย” [กระทรวงสาธารณสุข]
วันอังคารที่ 28 เมษายน 2563
สธ. ย้ําประชาชนเว้นระยะห่างทางสังคม “การ์ดอย่าตก ยกให้สูง เป็นนิสัย” [กระทรวงสาธารณสุข]
สธ. ย้ําประชาชนเว้นระยะห่างทางสังคม “การ์ดอย่าตก ยกให้สูง เป็นนิสัย”
กระทรวงสาธารณสุข ย้ําประชาชน “การ์ดอย่าตก ยกให้สูง เป็นนิสัย” ทั้งการเว้นระยะห่างทางสังคม สวมหน้ากากอนามัย ล้างมือบ่อย ๆ เตือนเจ้าของ-พ่อค้าแม่ค้า-ประชาชน ปฏิบัติตามมาตรการอย่างเคร่งครัด ป้องกันการแพร่กระจายโรคโควิด 19
บ่ายวันนี้ (27 เมษายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี แพทย์หญิงพรรณพิมล วิปุลากร อธิบดีกรมอนามัย กล่าวว่า แม้ว่าสถานการณ์โรคโควิด 19 จะพบผู้ป่วยรายใหม่ลดลงอย่างต่อเนื่อง แต่ยังคงเข้มการปฏิบัติตัวตามมาตรการป้องกันการแพร่กระจายโรคอย่างเคร่งครัด หากมีการผ่อนคลายมาตรการล็อกดาวน์ “การ์ดอย่าตก ยกให้สูง เป็นนิสัย” ทั้งการเว้นระยะห่างทางสังคม สวมหน้ากากอนามัย ล้างมือบ่อย ๆ เนื่องจากพบการระบาดระลอกสองในหลายประเทศหลังจากผ่อนคลายมาตรการ จึงต้องคงการปฏิบัติตัวช่วงมีการระบาดโรคโควิด 19 ให้เป็นนิสัยในการใช้ชีวิตประจําวันตลอดไป (New Normal)
แพทย์หญิงพรรณพิมลกล่าวต่อว่า สถานที่ที่ต้องระมัดระวังเป็นพิเศษคือแหล่งชุมนุมชน เช่น ตลาดซูเปอร์มาร์เก็ต ซึ่งประชาชนมีความจําเป็นต้องไปซื้อหาอาหาร ของใช้ จึงขอความร่วมมือทุกตลาดปฏิบัติตามข้อแนะนําอย่างเคร่งครัด โดยเจ้าของตลาดและผู้ปฏิบัติงานในตลาดกําหนดทางเข้าออก เพื่อคัดกรองคนเข้าตลาด อาทิ วัดอุณหภูมิ สังเกตอาการ ไอ จาม หายใจลําบาก จัดจุดล้างมือด้วยสบู่และน้ําสะอาดหรือเจลล้างมือที่มีแอลกอฮอล์มากกว่า 70% ล้างตลาดตามหลักสุขาภิบาลอย่างน้อยสัปดาห์ละครั้ง รวมทั้งจัดประชาสัมพันธ์ให้ความรู้ เช่น เสียงตามสาย บอร์ด ป้าย เพื่อสร้างความร่วมมืออย่างต่อเนื่อง
ส่วนผู้ขายต้องสวมหน้ากากอนามัยหรือหน้ากากผ้าตลอดเวลา ล้างมือด้วยสบู่และน้ําสะอาด หรือเจลล้างมือที่มีแอลกอฮอล์มากกว่า 70% ทําความสะอาดแผง/ร้านค้า อุปกรณ์ของใช้ด้วยน้ํายาทําความสะอาด/น้ํายาฆ่าเชื้อทุกวัน เมื่อกลับถึงบ้านควรเปลี่ยนเสื้อผ้าและอาบน้ําทันที และไม่ควรนําของใช้ในตลาดกลับบ้าน สําหรับผู้ซื้อต้องใส่หน้ากากอนามัยหรือหน้ากากผ้า รักษาระยะห่างระหว่างกันไม่น้อยกว่า 1-2 เมตร ล้างมือด้วยสบู่และน้ําสะอาด หรือเจลล้างมือที่มีแอลกอฮอล์มากกว่า 70% ทั้งก่อนและหลังเข้าตลาด หลีกเลี่ยงการใช้มือสัมผัสหน้า ตา จมูก ปาก วางแผนการซื้อ และมาตลาดสัปดาห์ละ 1-2 วัน เพื่อใช้เวลาในตลาดให้น้อยที่สุด ที่สําคัญ ไม่พาเด็ก ผู้สูงอายุมาตลาด เนื่องจากเป็นกลุ่มเสี่ยงต่อการรับเชื้อได้ง่าย
ทั้งนี้ กรมอนามัยได้จัดทําApplication Stopcovid-19 (http://stopcovid.anamai.moph.go.th) โดยให้ผู้ประกอบการตลาดที่ปฏิบัติตามมาตรฐานประเมินตนเองและปักหมุดร้าน ส่วนผู้บริโภคสามารถตรวจสอบเลือกการใช้บริการ และร้องเรียนเสนอแนะผ่านช่องทางเดียวกันได้ รวมทั้งจากการสํารวจ Thaistopcovid ในตลาดจํานวน 342 แห่ง ล่าสุดเมื่อวันที่ 22 เมษายน 2563 พบว่า มีการปฏิบัติตามมาตรการ Social Distancing ระหว่างผู้ขายของกับผู้บริโภคร้อยละ88.99, พ่อค้า แม่ค้า พนักงานตลาด และผู้บริโภคได้ให้ความร่วมมือสวมหน้ากากอนามัยหรือหน้ากากผ้าร้อยละ98.84,จัดให้มีจุดบริการล้างมือด้วยสบู่และน้ําสะอาดหรือเจลแอลกอฮอล์ร้อยละ96.81 และมีการทําความสะอาดแผง โต๊ะจําหน่ายอาหารด้วยน้ํายาทําความสะอาดและน้ํายาฆ่าเชื้อทุกวันร้อยละ95.65
****************************************
27 เมษายน 2563
รัฐบาลไทย-ข่าวทำเนียบรัฐบาล-กรุงไทยร่วมมือกับ NETS และ ITMX พัฒนาการให้บริการระบบชำระเงินข้ามพรมแดน
วันอังคารที่ 27 พฤศจิกายน 2561
กรุงไทยร่วมมือกับ NETS และ ITMX พัฒนาการให้บริการระบบชําระเงินข้ามพรมแดน
ธนาคารกรุงไทยเข้าร่วมโครงการความร่วมมือระหว่าง NETS และ ITMX  ที่มีวัตถุประสงค์เพื่อแลกเปลี่ยนความคิดและพัฒนาเทคโนโลยีการชําระเงินข้ามพรมแดนระหว่างสองประเทศ ผ่านระบบ QR Code มาตรฐานของ NETS ประเทศสิงคโปร์
ธนาคารกรุงไทยเข้าร่วมโครงการความร่วมมือระหว่าง NETS และ ITMX ที่มีวัตถุประสงค์เพื่อแลกเปลี่ยนความคิดและพัฒนาเทคโนโลยีการชําระเงินข้ามพรมแดนระหว่างสองประเทศ ผ่านระบบ QR Code มาตรฐานของ NETS ประเทศสิงคโปร์ และ QR Code มาตรฐาน ITMX ของประเทศไทย ที่งาน Fintech Festival ประเทศสิงคโปร์ ซึ่งความร่วมมือในครั้งนี้ เป็นก้าวแรกในการวางโครงสร้างพื้นฐานที่สําคัญในการสนับสนุนระบบการโอนเงินและชําระเงินระหว่างประเทศ โดยธนาคารกรุงไทยได้เล็งเห็นความสําคัญและนํา Mobile Banking App “Krungthai NEXT” เข้าร่วมทดสอบการชําระเงินผ่านการสแกน QR Code ของประเทศสิงคโปร์ และการรับชําระเงินจาก Singapore Application ผ่าน Application “เป๋าตุง” สําหรับร้านค้า
เน็ตส์ กรุ๊ป (NETS) กลุ่มบริษัทเกี่ยวกับธุรกรรมการชําระเงินชั้นนํา ผู้ให้บริการชําระเงินผ่านระบบดิจิทัลซึ่งครอบคลุมการชําระเงิน และเป็นผู้ดําเนินโครงการชําระเงินให้กับองค์กรชั้นนําของประเทศสิงคโปร์ และบริษัท เนชั่นแนล ไอทีเอ็มเอ๊กซ์ จํากัด (ITMX) เป็นผู้วางโครงสร้างพื้นฐานระบบการชําระเงิน การโอนเงินระหว่างธนาคาร และเป็นศูนย์กลางข้อมูลระบบการทําธุรกรรมของประเทศไทย การร่วมลงนามในบันทึกข้อตกลง เพื่อแลกเปลี่ยนและพัฒนาเทคโนโลยีการชําระเงินข้ามพรมแดน (Cross-Border Usage & Acceptance) ของระบบชําระเงิน ซึ่งทั้ง 2 องค์กร เป็นสมาชิกเครือข่ายการชําระเงินภูมิภาคอาเซียนในครั้งนี้ เป็นจุดเริ่มต้นในการเชื่อมโยงธุรกรรมระหว่างประเทศในกลุ่มอาเซียน เป็นไปด้วยความสะดวก รวดเร็ว และปลอดภัยมากยิ่งขึ้น
มร.เจ็ฟฟรีย์ โก ผู้บริหาร เน็ตส์ กรุ๊ป กล่าวว่า การร่วมมือในครั้งนี้เกิดจากความมุ่งมั่นในการขยายการให้บริการชําระเงินผ่านระบบดิจิทัล เพื่อความสะดวกสบายของลูกค้าและผู้ประกอบการ ซึ่งคาดหวังว่าจะมีการแลกเปลี่ยนองค์ความรู้และความเชี่ยวชาญที่มีประโยชน์ อันจะช่วยสร้างประสบการณ์การชําระเงินแบบไร้ข้อจํากัดให้แก่ลูกค้าและภาคธุรกิจของทั้งสองประเทศ และขับเคลื่อนนโยบาย Smart Nation ของรัฐบาล
นางสาววรรณา นพอาภรณ์ กรรมการผู้จัดการ บริษัทเนชั่นแนล ไอทีเอ็มเอ๊กซ์ จํากัด เปิดเผยว่า ความร่วมมือกับ NETS ในการให้บริการชําระเงินระหว่างประเทศในครั้งนี้ จะช่วยขยายการเข้าถึงกลุ่มลูกค้าและอํานวยความสะดวกแก่ผู้ใช้บริการทั้ง 2 ประเทศ ตลอดจนวางโครงสร้างพื้นฐานที่สําคัญในการสนับสนุนระบบการโอนเงินระหว่างภูมิภาคของประเทศไทย ให้สามารถเชื่อมต่อกับภูมิภาคอาเซียนและในระดับโลก
นายผยง ศรีวณิช กรรมการผู้จัดการใหญ่ ธนาคารกรุงไทย ได้ตอกย้ํานโยบายการชําระเงินข้ามพรมแดนว่า ถือเป็นหนึ่งในยุทธศาสตร์ NEXT to Invisible Banking ที่ธนาคารให้ความสําคัญ ซึ่งจะทําให้ลูกค้าได้รับความสะดวก ความปลอดภัย และจากการที่ธนาคารมีบริการครอบคลุมมากที่สุดในประเทศไทย ส่งผลให้ความร่วมมือในครั้งนี้ ตอบโจทย์ความต้องการของลูกค้าทุกกลุ่ม ซึ่งจะร่วมกันพัฒนาให้ผู้ใช้บริการ Mobile Banking ของประเทศไทย สามารถชําระเงินผ่านการสแกน QR Code ของ NETS ซึ่งเป็นส่วนหนึ่งของ QR Code สิงคโปร์ (SGQR) และผู้ใช้งาน Mobile Banking ของสิงคโปร์ สามารถชําระเงินผ่านการสแกน QR Code มาตรฐานของประเทศไทย ในการชําระค่าสินค้าและบริการข้ามพรมแดนได้อย่างสะดวกรวดเร็ว
ฝ่ายสื่อสารองค์กรและภาพลักษณ์
0-2208-4174-7
รัฐบาลไทย-ข่าวทำเนียบรัฐบาล-​ ทส.​ ประชุมเตรียมความพร้อม​เปิดการท่องเที่ยว​และแหล่งเรียนรู้อื่นๆ ภายใต้การดูแลของ ทส.​
วันศุกร์ที่ 5 มิถุนายน 2563
​ ทส.​ ประชุมเตรียมความพร้อม​เปิดการท่องเที่ยว​และแหล่งเรียนรู้อื่นๆ ภายใต้การดูแลของ ทส.​
นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมการสํารวจความพร้อมในการเปิดการท่องเที่ยวในอุทยานแห่งชาติ​ ภายหลังสถานการณ์​ COVID -​ 19​ ณ​ ห้องประชุม​ ชั้น​ 20 อาคารกระทรวงทรัพยากรธรรมชาติ​และสิ่งแวดล้อม​
ทส.​ ประชุมเตรียมความพร้อม​เปิดการท่องเที่ยว​และแหล่งเรียนรู้อื่นๆ ภายใต้การดูแลของ ทส.​
วันที่ 4 มิถุนายน 2563 เวลา 14.00 น. นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมการสํารวจความพร้อมในการเปิดการท่องเที่ยวในอุทยานแห่งชาติ​ ภายหลังสถานการณ์​ COVID -​ 19​ ณ​ ห้องประชุม​ ชั้น​ 20 อาคารกระทรวงทรัพยากรธรรมชาติ​และสิ่งแวดล้อม​ ทั้งนี้​ ที่ประชุมได้มีการหารือถึงมาตรการในการป้องกันการแพร่ระบาดของโรคโควิด​ -​19​ ตามประกาศศูนย์บริหารสถานการณ์การแพร่ระบาดของโรคโควิด​ -​ 19​ มาตรการดูแลรักษาความปลอดภัยและการบริการนักท่องเที่ยว​ อย่างเคร่งครัด​ และมาตรการป้องกันควบคุมโรคโควิด​ -​19​ เพื่อเตรียมความพร้อมในการเปิดการท่องเที่ยวในอุทยานแห่งชาติ รวมทั้งแหล่งท่องเที่ยว และแหล่งเรียนรู้อื่นๆ ภายใต้การดูแลของ ทส.​ ในเร็ว​ ๆ​ นี้
รัฐบาลไทย-ข่าวทำเนียบรัฐบาล-“บ้านวัดประสานใจต้านภัยโควิด19 เทิดทูนสถาบันพระมหากษัตริย์”
วันอังคารที่ 19 พฤษภาคม 2563
“บ้านวัดประสานใจต้านภัยโควิด19 เทิดทูนสถาบันพระมหากษัตริย์”
พลเอก ณัฐ อินทรเจริญ ปลัดกระทรวงกลาโหม เป็นประธานในการจัดกิจกรรมบ้านวัดประสานใจต้านภัยโควิด19 เทิดทูนสถาบันพระมหากษัตริย์ ถวายเป็นพระราชกุศลแด่ พระบาทสมเด็จพระวชิรเกล้าเจ้าอยู่หัว และพระบรมวงศานุวงศ์ ณ วัดชิโนรสาราม วรวิหาร เขตบางกอกน้อย กรุงเทพฯ
โดยเป็นการแจกจ่ายเครื่องอุปโภคบริโภคให้กับประชาชนในชุมชนรอบวัด เพื่อเป็นการแบ่งเบาภาระและบรรเทาความเดือดร้อนของประชาชน​ เช่น ข้าวสาร บะหมี่กึ่งสําเร็จ​รูป ปลากระป๋อง​ น้ํามันพืช นมถั่วเหลือง ไข่ไก่ โดยมอบให้กับชุมชนวัดครุฑ​ จํานวน 540 ครัวเรือน โดยมีการตรวจอุณหภูมิร่างกายก่อนเข้ารับแจกฯ ให้สวมหน้ากากอนามัย และจัดแถวโดยเว้นระยะห่าง 1.50 เมตร ต่อคน และฉีดพ่นน้ํายาฆ่าเชื้อโรคภายในวัด ซึ่งจะเป็นการสร้างความมั่นใจให้ประชาชนในพื้นที่ว่าสะอาดปลอดเชื้อ เนื่องจากเป็นวัดที่อยู่ในพื้นที่ชุมชนหนาแน่น และเสี่ยงต่อการติดเชื้อไวรัสโคโรน่า 2019 (COVID-19)
รัฐบาลไทย-ข่าวทำเนียบรัฐบาล-นายกรัฐมนตรีร่วมงานวันเด็ก สำหรับบุตรหลานเจ้าหน้าที่ของหน่วยงานภายในทำเนียบรัฐบาล ขอให้เด็กเติบโตมีความมั่นคง
วันศุกร์ที่ 11 มกราคม 2562
นายกรัฐมนตรีร่วมงานวันเด็ก สําหรับบุตรหลานเจ้าหน้าที่ของหน่วยงานภายในทําเนียบรัฐบาล ขอให้เด็กเติบโตมีความมั่นคง
นายกรัฐมนตรีร่วมงานวันเด็ก สําหรับบุตรหลานเจ้าหน้าที่ของหน่วยงานภายในทําเนียบรัฐบาล ขอให้เด็กเติบโตมีความมั่นคง
วันนี้ (11 มกราคม 2561) เวลา 16.30 น. ณ บริเวณสนามหญ้า หน้าตึกไทยคู่ฟ้า ทําเนียบรัฐบาล ได้จัดกิจกรรมสําหรับบุตรหลานเจ้าหน้าที่ของหน่วยงานภายในทําเนียบรัฐบาล เนื่องในวันเด็กแห่งชาติ ประจําปี 2562 ซึ่งจัดเป็นประจําทุกปี เพื่อให้เด็กๆ ได้รับโอกาสให้เข้ามาเที่ยวงานวันเด็กก่อนเป็นชุดแรก เนื่องจากในวันเด็กแห่งชาติ บรรดาผู้ปกครองซึ่งเป็นข้าราชการ และเจ้าหน้าที่ติดภารกิจในการดูแลกิจกรรมวันเด็กแห่งชาติ โดยเด็ก ๆ ได้ขึ้นไปเยี่ยมชมห้องทํางานของนายกรัฐมนตรี และร่วมถ่ายรูปกับนายกรัฐมนตรีรวมถึงได้นั่งเก้าอี้นายกรัฐมนตรีด้วย
โอกาสนี้ พลเอก ประยุทธ์ จันทร์โอชา นายกรัฐมนตรี และพลเอก วิลาศ อรุณศรี เลขาธิการนายกรัฐมนตรี ได้ลงมาพบปะกับเด็ก ๆ ณ สนามหญ้า หน้าตึกไทยคู่ฟ้า พร้อมจับรางวัลให้กับเด็ก ซึ่งเป็นลูกหลานของข้าราชการ และเจ้าหน้าที่ทําเนียบรัฐบาลอย่างสนุกสนาน โดยเด็ก ๆ ทุกคนจะได้รับกระเป๋าภายในบรรจุตุ๊กตา สมุด ดินสอ และของเล่นต่าง ๆ มากมาย
จากนั้น นายกรัฐมนตรีได้กล่าวให้โอวาทตอนหนึ่งว่า ผู้ปกครองเป็นส่วนสําคัญในการดูแลเด็กและเยาวชนในสังคม ขอให้เด็กเรียนรู้ไปสู่ประเทศไทย 4.0 วันนี้เป็นการจัดงานวันเด็กเพื่อลูกหลานข้าราชการทําเนียบรัฐบาล ซึ่งตนให้ความสําคัญกับทุกคน เพราะทุกคนคือกําลังพล รู้สึกดีใจที่เห็นรอยยิ้มของเด็ก ๆ เพราะเด็กคือผู้ใหญ่ในวันหน้า และคืออนาคตของประเทศไทย เราต้องสอนหลักคิดและวิธีการที่ถูกต้อง ขอให้ทุกคนเติบโตและสร้างตัวเองให้มีความมั่นคง
นายกรัฐมนตรีกล่าวต่อไปว่า พ่อแม่ของเด็กก็ต้องสร้างตัวขึ้นมาจนบรรจุเป็นข้าราชการตั้งแต่ระดับเล็ก ระดับกลาง และไล่ระดับขึ้นไป นั่นคือวัฒนธรรมของคนไทย ทั้งในเรื่องการปรองดอง ความสมานฉันท์ ให้อภัยซึ่งกันและกัน และเคารพกฎหมาย ซึ่งสิ่งเหล่านี้เป็นพื้นฐานของสังคมเราในวันนี้ พร้อมกล่าวว่า เนื่องในวันเด็กปีนี้ไม่มีอะไรจะให้ ของขวัญที่นํามาจับฉลากเป็นเรื่องเล็กน้อย แต่ขอให้กําลังใจพ่อแม่ผู้ปกครองให้มีกําลังกายกําลังใจ เลี้ยงลูกได้ประสบความสําเร็จ ตามที่คาดหวังและตั้งใจ รวมถึงหาเวลาทํากิจกรรมร่วมกันในครอบครัว อาจจะเล่นกีฬา ออกกําลังกาย พาสุนัขไปเดินเล่น เป็นต้น
ทั้งนี้ นายกรัฐมนตรี ได้โพสต์ ภาพสมัยเด็กเนื่องในโอกาสวันเด็ก ผ่านช่องทาง เฟชบุ๊ก อินสตาแกรม และทวิตเตอร์ส่วนตัว เขียนข้อความระบุว่า โดยระบุว่า "พรุ่งนี้วันเด็ก หลาน ๆ อย่าลืมมาเที่ยวงาน วันเด็ก 2562 ที่ทําเนียบนะครับ มาดูห้องทํางานนายกฯ ลองมานั่งเก้าอี้นายกฯ จะได้เป็นแรงบันดาลใจให้กับทุกคนที่มีความฝัน ความตั้งใจที่จะทํางาน เพื่อประเทศ และประชาชน นอกจากนี้จะมีกิจกรรม เสริมสร้างความรู้อีกหลายอย่าง และของรางวัลแจกมากมายเลยครับ"
-----------------------------------------------------------
รัฐบาลไทย-ข่าวทำเนียบรัฐบาล-สธ. กำชับเข้มมาตรการกำจัดลูกน้ำยุงลาย แม้แนวโน้มโรคไข้เลือดออกดีขึ้น
วันอังคารที่ 18 กันยายน 2561
สธ. กําชับเข้มมาตรการกําจัดลูกน้ํายุงลาย แม้แนวโน้มโรคไข้เลือดออกดีขึ้น
กระทรวงสาธารณสุข เผย          สถานการณ์ไข้เลือดออกพบผู้ป่วยลดลง เดือนสิงหาคมพบผู้ป่วย 10,481 ราย  กําชับเข้มมาตรการกําจัดลูกน้ํายุงลายต่อเนื่อง หากมีไข้ 2 วันอาการไม่ดีขึ้น รีบพบแพทย์
กระทรวงสาธารณสุข เผย สถานการณ์ไข้เลือดออกพบผู้ป่วยลดลง เดือนสิงหาคมพบผู้ป่วย 10,481 ราย กําชับเข้มมาตรการกําจัดลูกน้ํายุงลายต่อเนื่อง หากมีไข้ 2 วันอาการไม่ดีขึ้น รีบพบแพทย์
วันนี้ (18 กันยายน 2561) นายแพทย์โอภาส การย์กวินพงศ์ รองปลัดกระทรวงสาธารณสุข และโฆษกกระทรวงสาธารณสุข ให้สัมภาษณ์ภายหลังการประชุมทางไกลกับนายแพทย์สาธารณสุขจังหวัด ผู้อํานวยการโรงพยาบาลศูนย์/โรงพยาบาลทั่วไป และผู้รับผิดชอบงานป้องกันควบคุมโรคทั่วประเทศ เพื่อติดตามการดําเนินงานมาตรการป้องกันควบคุมโรคไข้เลือดออก ครั้งที่ 7/2561 ว่า ในปีนี้ หลายภาคส่วนนําทีมจิตอาสา ประชาชน และชุมชน ออกไปสํารวจลูกน้ํายุงลายและลงไปกําจัดแหล่งเพาะพันธุ์ลูกน้ํายุงลายอย่างต่อเนื่อง ทําให้สถานการณ์ไข้เลือดออกในเดือนสิงหาคม – กันยายนดีขึ้นอย่างชัดเจน จํานวนผู้ป่วยลดลงมาก จากที่คาดการณ์ว่าจะมีการระบาดค่อนข้างมาก โดยเดือนสิงหาคมพบผู้ป่วย 10,481 ราย ลดลงจากที่คาดการณ์ไว้อย่างชัดเจน อย่างไรก็ดี ยังพบว่าจํานวนผู้เสียชีวิตค่อนข้างสูง โดยเฉพาะในกลุ่มผู้ใหญ่ จึงขอเน้นย้ําว่า ผู้ใหญ่ก็เป็นไข้เลือดออกได้ หากป่วย มีไข้ ขอให้กินยาลดไข้พาราเซตามอล ไม่ควรจะไปซื้อยากินเอง และไม่กินยาลดไข้ จําพวกแอสไพริน ไอบรูโพรเฟน หรือยากลุ่มเอ็นเสด เพราะจะทําให้เลือดออกได้ง่าย แต่หาก 2 วันแล้วอาการไม่ดีขึ้น ยังมีไข้สูง อาจเป็นไข้เลือดออก ให้รีบไปพบแพทย์หรือเจ้าหน้าที่สาธารณสุขที่โรงพยาบาลใกล้บ้าน
“แม้ว่าแนวโน้มการเกิดโรคไข้เลือดออกจะชะลอตัวลง แต่ยังไม่อาจวางใจได้ ทุกจังหวัดจะต้องเข้มข้นมาตรการกําจัดแหล่งเพาะพันธุ์ลูกน้ํายุงลายอย่างต่อเนื่อง การพ่นหมอกควันเป็นการกําจัดยุงลายตัวแก่ ซึ่งเป็นส่วนหนึ่งในการควบคุมโรคเท่านั้น ที่สําคัญคือ แต่ละบ้านจะต้องจัดการแหล่งเพาะพันธุ์ลูกน้ํายุงลายในบ้านตนเอง เมื่อแต่ละบ้านไม่มีลูกน้ํายุงลาย ก็จะไม่มีโรคไข้เลือดออก” นายแพทย์โอภาสกล่าว
สําหรับกรณีข่าวโรคพิษสุนัขบ้าที่จังหวัดนครศรีธรรมราช ได้รับรายงานว่า สํานักงานสาธารณสุขจังหวัดนครศรีธรรมราชได้ตรวจสอบข้อมูลและยืนยันว่าไม่เป็นความจริงแต่อย่างใด เนื่องจากโรคพิษสุนัขบ้ามีระยะฟักตัวเฉลี่ย 5 เดือน จึงเป็นไปไม่ได้ที่จะเป็นโรคพิษสุนัขบ้า เกิดอาการน้ําลายไหล ตัวเกร็ง หลังกินเนื้อสัตว์ที่ตายจากโรคพิษสุนัขบ้า 2 ชม.ถึง 20 คนพร้อมกันตามที่เป็นข่าว ขอยืนยันอีกครั้งว่าข่าวที่ออกไปไม่เป็นความจริง และขอย้ําว่าโรคพิษสุนัขบ้าป้องกันได้ แต่ถ้าเป็นโรคนี้แล้วจะเสียชีวิตร้อยเปอร์เซ็นต์ ดังนั้นหากถูกสัตว์ไม่ว่าจะเป็นสุนัข แมว กัด หรือเลียแล้วเรามีบาดแผลเล็ก ๆ น้อย ๆ มีโอกาสติดโรคพิษสุนัขบ้าได้ ขอให้ไปพบแพทย์หรือเจ้าหน้าที่สาธารณสุข เพื่อพิจารณาการฉีดวัคซีนต่อไป และขอให้พาสุนัข แมวที่เลี้ยงไว้ไปฉีดวัคซีนป้องกันโรคพิษสุนัขบ้าทุกปี ซึ่งเป็นกฎหมาย หากไม่ปฏิบัติจะผิด พ.ร.บ.โรคพิษสุนัขบ้าได้ รวมทั้งกรณีที่มีสัตว์ตายโดยไม่ทราบสาเหตุ ไม่ควรนํามาบริโภคเด็ดขาด เพราะนอกจากโรคพิษสุนัขบ้าแล้ว ยังมีโรคที่นําจากสัตว์มาสู่คนอื่น ๆ ที่รุนแรงเช่นกัน ตัวอย่างเช่น โรคแอนแทรกซ์ และหากพบสัตว์ป่วยตายผิดปกติ ขอให้แจ้งเจ้าหน้าที่ปศุสัตว์เพื่อลงไปสอบสวนโรคทันที ประชาชนมีข้อสงสัย สอบถามเพิ่มเติมได้ที่สายด่วนกรมควบคุมโรค โทร. 1422
******************************** 18 กันยายน 2561
รัฐบาลไทย-ข่าวทำเนียบรัฐบาล-“พาณิชย์” ชี้แจงไทยไม่ได้เข้าร่วมตอบโต้ทรัมป์ตั้งกำแพงภาษีภายใต้ WTO ยืนยันขณะนี้ยังไม่มีการประกาศขึ้นภาษีเหล็กนำเข้าภายใต้มาตรา 232 ของ Trade Expansion Act ของสหรัฐฯ
วันอังคารที่ 6 มีนาคม 2561
“พาณิชย์” ชี้แจงไทยไม่ได้เข้าร่วมตอบโต้ทรัมป์ตั้งกําแพงภาษีภายใต้ WTO ยืนยันขณะนี้ยังไม่มีการประกาศขึ้นภาษีเหล็กนําเข้าภายใต้มาตรา 232 ของ Trade Expansion Act ของสหรัฐฯ
นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์เปิดเผยว่า  กรณีที่มีข่าวเผยแพร่ว่ากระทรวงพาณิชย์จะร่วมฟ้องร้องสหรัฐฯ ภายใต้ WTO ร่วมกับประเทศคู่ค้าที่ได้รับความเสียหายจากการออกมาตรการทางการค้าของสหรัฐฯ นั้น เป็นความเข้าใจที่คลาดเคลื่อน
โดยขณะนี้ยังไม่มีการประกาศให้ขึ้นภาษีเหล็กนําเข้าภายใต้มาตรา 232 ของ Trade Expansion Act ของสหรัฐฯ แต่อย่างใด เป็นเพียงการให้สัมภาษณ์ของประธานาธิบดีสหรัฐฯ เท่านั้นว่า มีแผนที่จะขึ้นอัตราภาษีเหล็กนําเข้าที่ร้อยละ 25 และอลูมิเนียมที่ร้อยละ 10 ซึ่งเป็นผลมาจากรายงานการไต่สวนสินค้านําเข้าภายใต้มาตรา 232 ดังนั้น จึงไม่ส่งผลกระทบต่อการส่งออกสินค้าดังกล่าวของไทย อย่างไรก็ดี กระทรวงพาณิชย์อยู่ระหว่างติดตามสถานการณ์และความคืบหน้าการดําเนินนโยบายและมาตรการทางการค้าของสหรัฐฯ อย่างใกล้ชิด
“รายงานข่าวที่ระบุว่า สหรัฐฯ มีแผนจะขึ้นภาษีเหล็กและอลูมิเนียมนําเข้า เกิดจากการสัมภาษณ์ของประธานาธิบดีสหรัฐฯ ว่า โดยแผนการขึ้นภาษีดังกล่าวเป็นการดําเนินการของกระทรวงพาณิชย์สหรัฐฯ ภายใต้มาตรา 232 ของ Trade Expansion Act ปี 1962 ซึ่งระบุให้มีการเปิดไต่สวนการนําเข้าสินค้าที่อาจก่อให้เกิดภัยคุกคามต่อความมั่นคงของประเทศ (national security) ของสหรัฐ โดยไม่ใช่การใช้มาตรการ Safeguard ทั้งนี้ ในอดีตสหรัฐฯ ก็เคยจัดทํารายงานการไต่สวนสินค้านําเข้าภายใต้มาตรา 232 ว่าจะมีการขึ้นภาษีสินค้านําเข้าอื่นๆ เช่นกัน ได้แก่ น้ํามันดิบ และเหล็กแต่สุดท้ายก็ไม่ได้มีการประกาศใช้มาตรการทางการค้าใดๆ” นายสนธิรัตน์กล่าว
ในชั้นนี้ กระทรวงพาณิชย์จะติดตามสถานการณ์การใช้มาตรการทางการค้าต่างๆ ของสหรัฐฯ อย่างใกล้ชิด เพื่อเตรียมการวางแผนรับมือและลดผลกระทบจากการใช้มาตรการของสหรัฐฯ ในอนาคตได้อย่างทันท่วงที ทั้งนี้ กระทรวงพาณิชย์ยังประเมินการส่งออกของไทยไปตลาดสหรัฐฯ ว่าจะยังคงสามารถเติบโตได้ประมาณร้อยละ 7 เช่นเดิมตามที่ได้ตั้งเป้าไว้ ขณะเดียวกัน กระทรวงพาณิชย์ก็ได้ดําเนินนโยบายแสวงหาตลาดและโอกาสทางเศรษฐกิจ ผ่านการสร้างหุ้นส่วนยุทธศาสตร์ทางเศรษฐกิจกับประเทศในภูมิภาคต่างๆ ทั้งในระดับประเทศ ระดับรัฐ และเมือง เพื่อให้เข้าถึงตลาดที่มีกําลังซื้อและความต้องการอย่างแท้จริง ควบคู่ไปกับการจัดทําความตกลงเขตการค้าเสรีของไทยกับประเทศต่างๆ เพิ่มเติม เพื่อสร้างตลาดศักยภาพใหม่รองรับสําหรับผู้ประกอบการของไทยในอนาคตต่อไป
รัฐบาลไทย-ข่าวทำเนียบรัฐบาล-การประชุมครม. สัญจร ครั้งที่ 1/2563
วันจันทร์ที่ 20 มกราคม 2563
การประชุมครม. สัญจร ครั้งที่ 1/2563
วันอาทิตย์ที่ 19 มกราคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พล.อ.ประยุทธ์ จันทร์โอชา นายกรัฐมนตรี และคณะรัฐมนตรี เตรียมลงพื้นที่ตรวจราชการ และประชุมคณะรัฐมนตรีอย่างเป็นทางการนอกสถานที่ ระหว่างวันที่ 20 - 21 ม.ค. 63 ณ จ.นราธิวาส เพื่อสร้างความเชื่อมั่นในด้านเศรษฐกิจ การค้า การลงทุนของพื้นที่จังหวัดชายแดนใต้ พร้อมติดตามความก้าวหน้าการบริหารจัดการน้ํา พัฒนาระบบบริการสุขภาพ ส่งเสริมผลิตภัณฑ์ชุมชนและการค้าผ่านระบบออนไลน์ และการอยู่ร่วมกันของคนในชุมชนภายใต้อัตลักษณ์ที่แตกต่างหลากหลาย ซึ่งเป็นเสน่ห์ของจังหวัดชายแดนภาคใต้ นอกจากนี้ ยังจะร่วมประชุมพัฒนาเศรษฐกิจและสังคมกลุ่มจังหวัดชายแดนภาคใต้ กับภาคเอกชนและประชาชนในพื้นที่อีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ.เผยสถานที่กักตัวทางเลือกมีมาตรฐานตามข้อกำหนดของกระทรวงสาธารณสุข
วันเสาร์ที่ 8 สิงหาคม 2563
สธ.เผยสถานที่กักตัวทางเลือกมีมาตรฐานตามข้อกําหนดของกระทรวงสาธารณสุข
กระทรวงสาธารณสุข เผยสถานที่กักตัวทางเลือก Alternative State Quarantine ทุกแห่ง ปลอดภัย มีมาตรฐานการควบคุมป้องกันโรค เป็นไปตามข้อกําหนดของกระทรวงสาธารณสุข ประชาชนสามารถตรวจสอบรายชื่อโรงแรมที่เข้าร่วมได้ทางเว็บไซต์กรมสนับสนุนบริการสุขภาพ
กระทรวงสาธารณสุข เผยสถานที่กักตัวทางเลือก Alternative State Quarantine ทุกแห่ง ปลอดภัย มีมาตรฐานการควบคุมป้องกันโรค เป็นไปตามข้อกําหนดของกระทรวงสาธารณสุข ประชาชนสามารถตรวจสอบรายชื่อโรงแรมที่เข้าร่วมได้ทางเว็บไซต์กรมสนับสนุนบริการสุขภาพ
นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ ให้สัมภาษณ์ว่า ขณะนี้มีประชาชนบางส่วนเกิดความกังวลเกี่ยวกับความปลอดภัยของโรงแรมที่ใช้เป็นสถานที่กักตัวทางเลือก (Alternative State Quarantine) ขอย้ําว่ากระทรวงสาธารณสุขมีกลไกคัดเลือกโรงแรมที่เข้าร่วมให้เป็นไปตามมาตรฐานที่กําหนดไว้อย่างเข้มงวด ทั้งด้านความปลอดภัยของพื้นที่ต้องผ่านการประเมินมาตรฐานด้านวิศวกรรม มีระบบระบายอากาศ และปรับอากาศแยกเฉพาะส่วน ล็อคลิฟต์ เพื่อผู้กักตัวอยู่ในชั้นที่อนุญาตเท่านั้น ติดตั้งกล้อง CCTV ตลอดทางเดินทั่วโรงแรม เพื่อจับความเคลื่อนไหว โดยจัดแยกพื้นที่ให้บริการผู้กักตัวให้ไม่ปะปนกับผู้เข้าพักทั่วไป รวมถึงให้บริการอาหารถึงห้องพัก เพื่อสร้างความมั่นใจว่าจะไม่เกิดผลกระทบต่อผู้เข้าพักรายอื่นและชุมชนโดยรอบ จึงจะได้รับอนุญาตให้เป็นสถานที่กักตัวทางเลือก (Alternative State Quarantine) ได้
นายแพทย์ธเรศ กล่าวต่อว่า สําหรับกรณีทหารสหรัฐอเมริกาที่เข้าพักอยู่ใน 3 โรงแรมทางเลือกนั้น ขอให้ประชาชนมั่นใจเนื่องจากภาครัฐได้จัดมาตรการควบคุม เฝ้าระวังผู้เดินทางกลุ่มดังกล่าวที่เข้มงวดเป็นพิเศษ โดยมีเจ้าหน้าที่ทหารร่วมกับบุคลากรทางการแพทย์เฝ้าระวังอยู่ที่โรงแรม ไม่ให้ผู้ที่กักตัวออกนอกพื้นที่ตลอดช่วงเวลาที่กักตัว และรับการเฝ้าระวัง ควบคุมโรคตามมาตรฐานเช่นเดียวกับประชาชนทั่วไป
ทั้งนี้ โรงแรมที่ใช้เป็นสถานที่กักตัวทางเลือก (Alternative State Quarantine) คือสถานที่กักตัวที่ผู้เข้าพักเป็นคนที่รับผิดชอบค่าใช้จ่ายเอง ซึ่งได้ปรับรูปแบบมาจากสถานกักตัวของรัฐ State Quarantine มีระบบเฝ้าระวัง ป้องกันควบคุมโรคตามมาตรฐานของกระทวงสาธารณสุขเช่นเดียวกัน ได้แก่ การคัดกรอง การกักตัวเฝ้าระวังอาการ 14 วัน ตรวจหาเชื้อ และได้รับการดูแลจากบุคลากรทางการแพทย์ของโรงพยาบาลคู่สัญญาตลอดระยะเวลาที่กักตัว โดยประชาชนสามารถตรวจสอบรายชื่อโรงแรมที่เข้าร่วมเป็นสถานที่กักตัวทางเลือกได้จากเว็บไซต์กรมสนับสนุนบริการสุขภาพhttp://covid-center.hss.moph.go.th/
******************************** 8 สิงหาคม 2563
รัฐบาลไทย-ข่าวทำเนียบรัฐบาล-โอทอปซิตี้ 2016 โดนใจ 4 วัน ประชาชนแห่ช็อปเกือบ 400 ล้าน มหาดไทยขนสินค้าภูมิปัญญามาให้ช็อปแบบจุใจมางานเดียวเหมือนได้เที่ยวทั่วไทย
วันศุกร์ที่ 23 ธันวาคม 2559
โอทอปซิตี้ 2016 โดนใจ 4 วัน ประชาชนแห่ช็อปเกือบ 400 ล้าน มหาดไทยขนสินค้าภูมิปัญญามาให้ช็อปแบบจุใจมางานเดียวเหมือนได้เที่ยวทั่วไทย
โอทอปซิตี้ 2016 โดนใจ 4 วัน ประชาชนแห่ช็อปเกือบ 400 ล้าน มหาดไทยขนสินค้าภูมิปัญญามาให้ช็อปแบบจุใจมางานเดียวเหมือนได้เที่ยวทั่วไทย
วันนี้(22ธ.ค.59)ที่กระทรวงมหาดไทยนายชยพล ธิติศักดิ์ รองปลัดกระทรวงมหาดไทย ในฐานะโฆษกกระทรวงมหาดไทย เปิดเผยว่าตามที่กระทรวงมหาดไทย โดยกรมการพัฒนาชุมชนได้จัดงาน“OTOP CITY 2016ของขวัญภูมิปัญญาไทย ใต้ร่มพระบารมี”ในระหว่างวันที่18 - 26ธันวาคม2559ณ อาคารชาเลนเจอร์1 - 3อิมแพคเมืองทองธานี เพื่อส่งเสริมการตลาดให้กับสินค้าOTOPที่ยิ่งใหญ่ที่สุดในรอบปีโดยรวบรวมผู้ประกอบการOTOPจากทั่วประเทศมาออกร้านจําหน่ายสินค้าแก่ประชาชนกว่า3,000บูธ
ซึ่งหลังจากผ่านไป4วัน ตั้งแต่เปิดจําหน่ายมาตั้งแต่วันที่18ธันวาคมที่ผ่านมา ได้รับการตอบรับจากพี่น้องประชาชนอย่างดีมากมีผู้เข้าเยี่ยมชมและเลือกซื้อสินค้าภายในงานแล้วกว่า1.7แสนคน มียอดจําหน่ายจนถึงวันนี้ (22ธ.ค.) รวมกว่า386ล้านบาทโดยสินค้าที่ประชาชนให้ความสนใจและเลือกซื้อเป็นอันดับแรก คือ กลุ่มเครื่องประดับและเครื่องแต่งกาย รองลงมา คือ ของใช้ ของตกแต่งและกลุ่มของอาหารและสุดยอดของฝากต่างๆ ที่คัดสรรความอร่อยมาจากทั่วประเทศและที่ได้รับการตอบรับที่ดีเช่นกัน คือ สินค้าประเภทของขวัญของฝากที่จะนําไปมอบให้กันในช่วงปีใหม่ และบริการห่อของขวัญฟรีภายในงานรวมไปถึงของขวัญของฝากที่เป็นผลิตภัณฑ์จากภูมิปัญญาไทย หรือผลิตภัณฑ์แฮนด์เมดเก๋ๆ ที่ได้รับการออกแบบอย่างผสมผสานกับความเป็นไทยก็ได้รับการตอบรับที่ดีเช่นกันซึ่งแสดงให้เห็นถึงกระแสความนิยมในสินค้าภูมิปัญญาไทยทั้งเสื้อผ้า เครื่องแต่งกาย และของใช้ในชีวิตประจําวันต่างๆ ที่ได้รับการยอมรับและชื่นชอบจากผู้บริโภคทั้งแฟนพันธ์แท้ของสินค้าโอทอปและผู้ที่สนใจใหม่
และส่วนสําคัญที่ประชาชนให้ความสนใจเข้าเยี่ยมชม คือ โซนของนิทรรศการต่างๆ เช่น โซนการจัดแสดงOTOP Premiumหรือ ผลิตภัณฑ์แฮนด์เมดอันทรงคุณค่าและหาชมยาก เช่น เรือสุพรรณหงส์เครื่องทรงเป่าแก้ว ยาวกว่า 3เมตร โอทอปจากจังหวัดนนทบุรี ม้าไม้แกะสลักทําด้วยชิ้นส่วนไม้สักที่มาเป็นฝูงจากจังหวัดแพร่ และเครื่องทรงพระทองคําซึ่งทุกชิ้นสวยงามอลังการ หรือจะเป็น โซนNeo OTOPที่เป็นตัวอย่างห้องที่ใช้สินค้าโอทอปในการตกแต่งทุกชิ้นเพื่อสร้างไอเดียในการตกแต่งบ้านด้วยสินค้าโอทอปของไทยสวยงามผสมผสานกันอย่างลงตัวด้วยความเป็นไทยและความทันสมัย ทั้งหมดนี้มีให้ชมได้ภายในงานOTOP CITY 2016ของขวัญภูมิปัญญาไทยใต้ร่มพระบารมี”มางานเดียวเหมือนได้เที่ยวทั่วไทย
โอกาสนี้ กระทรวงมหาดไทยจึงขอประชาสัมพันธ์เชิญชวนประชาชนเข้าเที่ยวชมและเลือกซื้อสินค้าได้ตั้งแต่เวลา10.00 - 21.00น. ณ อาคารชาเลนเจอร์1 - 3อิมแพคเมืองทองธานี ซึ่งเหลือเวลาช็อปปิ้งกันอีก4วันสุดท้าย ถึงวันจันทรที่26ธันวาคมนี้ โดยเฉพาะในวันเสาร์ – อาทิตย์นี้ คาดว่าจะมีประชาชนเข้ามาชมงานเป็นจํานวนมาก โดยผู้จัดงานได้เตรียมจัดกิจกรรมส่งเสริมการขายไว้มากมาย เช่น โปรโมชั่น ลด แลก แจก แถม ลุ้นรับของรางวัลภายในงาน ทั้งนี้ ประชาชนที่ซื้อสินค้าภายในงานยังสามารถนําใบเสร็จไปใช้ลดภาษีตามมาตรการช็อปช่วยชาติของรัฐบาลได้อีกด้วย.
ครั้งที242/2559